Bump on shoulder | Health24
Posted by: Lisette Swart | 2018/07/11
Ek het ewe skielik 'n knop in my skouer ontdek en dit word groter en is seer en gevoelig my arm gaan ook dood, kry "pins en needles" Wat kan fout wees of dit veroorsaak
Geagte Lisette, enige knop wat 'skielik' verskyn, is gewoonlik nie kwaadaardig nie. In die skouer-area is dit meestal 'n sist of vetklier (lipoom). Wanneer 'n mens drukking op 'n lipoom plaas, voel dit gewoonlik sag en asof 'n mens op 'n klein hoeveelheid deeg druk. In jou geval veroorsaak hierdie 'groeisel' drukking op 'n senuwee wat die arm voorsien, vandaar die "pins en needles" gevoel wat jy meld. Dit is heelwaarskynlik nie 'n noodgeval nie, maar behoort nogtans so spoedig moontlik deur 'n geneesheer gesien te word sodat effektiewe behandeling voorgeskryf kan word. (MCH).